
***Proiect***

**

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 2/5**

**din 05 aprilie 2024**

Cu privire la organizarea şi desfăşurarea odihnei

copiilor şi adolescenţilor în sezonul estival 2024

În scopul bunei organizări a odihnei copiilor şi adolescenţilor din cadrul raionului Ștefan Vodă, în sezonul estival 2024;

În baza art.43 alin. (1) lit. (s) şi art. 46 din Legea nr. 436-XVI din 28 decembrie 2006 privind administraţia publica locală, Consiliul raional Ştefan Vodă **DECIDE**:

1. Se aprobă:
   1. Planul de acţiuni privind organizarea și desfășurarea odihnei copiilor şi adolescenţilor în sezonul estival 2024, *conform anexei nr.1.*
   2. Componenţa nominală a Comisiei raionale pentru organizarea şi desfăşurarea odihnei copiilor şi adolescenţilor în sezonul estival 2024 (în continuare *Comisia*), care va asigura coordonarea şi monitorizarea acţiunilor serviciilor publice de profil în scopul bunei organizări a odihnei şi întremării sănătăţii copiilor şi adolescenţilor în sezonul estival 2024, *conform anexei nr.2.*
   3. Perioada de activitate a taberei de odihnă „Dumbrava”, *conform anexei nr.3.*
   4. Preţul unui bilet de odihnă pentru anul 2024, în tabăra „Dumbrava”, conform devizului de cheltuieli, *anexa nr.4.*
2. Comisia de comun acord cu direcţia generală educație, administraţia publică locală de nivelul unu şi doi, organizaţiile sindicale vor asigura selectarea copiilor ce se vor odihni din contul bugetului raional şi a bugetului de stat.
3. Se permite realizarea biletelor de odihnă pentru copiii şi adolescenţii autorităţilor publice locale, agenţilor economici, persoanelor fizice şi juridice la preţul de 2600 lei.
4. Se alocă din contul surselor financiare a Consiliului raional Ştefan Vodă 360 bilete de odihnă în tabăra de odihnă „Dumbrava”, pentru copii orfani, copii din familii monoparentale, copii din familii defavorizate, copii din familii cu 3 şi mai mulţi copii, copii aflaţi sub tutelă, copii plasaţi în centre de plasament temporar, copii din familii în care ambii părinţi sunt cu dizabilităţi, pensionari, copii dotaţi, copiii din România, după cum urmează:

**125** bilete de odihnă pentru copii dotaţi;

**100** bilete de odihnă pentru copii orfani; din familii în care ambii părinți sunt cu dizabilități, copii aflați sub tutela, copii plasați în servicii de tip familial, copii plasați în centre de plasament temporar; copii cu dizabilități, copii din familii defavorizate; copii din familiile refugiaților din Ucraina;

**40** bilete de odihnă vot fi repartizate primăriilor care vor procura bilete de odihnă (la două bilete de odihnă procurate se alocă unu gratis);

**20** bilete de odihnă pentru copiii veteranilor de război, participanţilor la lichidarea consecinţelor avariei de la Cernobîl, colaboratorilor IPR;

**75** bilete pentru copiii din România în baza Acordurilor de înfrățire între Consiliul raional Ștefan Vodă și Județele înfrățite.

1. Conducătorul organului local de specialitate în domeniul învățământului din raionul Ștefan Vodă:

* va desemna prin ordin, persoana responsabilă de organizarea odihnei copiilor şi adolescenţilor în sezonul estival 2024;
* va asigura selectarea, completarea şi instruirea personalului didactic care va activa în tabăra „Dumbrava”;
* va întreprinde acţiuni necesare pentru asigurarea taberei cu produse alimentare calitative, exercitând un control permanent și riguros asupra respectării normativelor existente, calității și siguranței produselor alimentare achiziționate.
* va asigura finalizarea lucrărilor de pregătire a taberei de odihnă „Dumbrava” către data de 27 mai 2024;
* va monitoriza desfășurarea procesului educaţional în tabăra de odihnă a copiilor şi adolescenţilor ,,Dumbrava”;
* va asigura de comun cu Inspectoratul raional de poliţie, respectarea ordinei publice, securitatea vieţii şi sănătăţii copiilor şi adolescenţilor în perioada aflării lor în tabără;
* va publica informații despre desfăşurarea odihnei de vară a copiilor pe pagina web a Consiliului raional și DGE.

1. Domnul Ion Țîbîrnac șef al IMPS Centrul de sănătate Talmaza:

* va asigura selectarea şi instruirea cadrelor medicale pentru activitatea în tabăra de odihnă;
* va asigura monitorizarea aprovizionării taberei de odihnă a copiilor cu echipamente medicale şi medicamente necesare conform legislaţiei.

1. Se recomandă Subdiviziunii Teritoriale pentru Siguranța Alimentelor oficiul Ștefan Vodă:

* să monitorizeze calitatea alimentației copiilor în conformitate cu cerințele legislației în vigoare;
* respectarea cerințelor sanitaro-igienice la păstrarea produselor conform actelor normative.

1. Se recomandă:

8.1. Autorităţilor administraţiei publice locale de nivelul întâi:

* să aloce surse financiare din contul soldului de mijloace băneşti al executării bugetului local, pentru procurarea biletelor de odihnă la tabăra „Dumbrava”;
* să contribuie la deplasarea organizată (tur - retur) a copiilor în tabără sub supravegherea unei persoane responsabile;
* să asigure transferul mijloacelor financiare pentru procurarea biletelor de odihnă cu 5 zile înainte de începutul fiecărui schimb.
  1. Inspectoratul de Poliţie Ştefan Vodă, să asigure ordinea şi securitatea publică în tabăra de odihnă şi întremare a sănătăţii copiilor şi adolescenţilor, inclusiv escortarea după necesitate a vehiculelor care vor transporta copiii.

1. Se stabilește, că în caz de eliberare din funcţia deținută a membrului Comisiei, calitatea de membru al acestuia va fi executată de către persoana nou numită sau care exercită interimatul funcţiei respective, fără a fi aprobată o nouă decizie a Consiliului raional în acest scop.
2. Controlul executării prezentei decizii se atribuie dnei Valeria Caușnean, vicepreşedinta raionului Ştefan Vodă.
3. Prezenta decizie poate fi contestată cu cerere prealabilă la autoritatea emitentă cu sediul or. Ștefan Vodă, str. Libertății nr. 1 sau la Judecătoria Căușeni (sediul or. Ștefan Vodă, str. Grigore Vieru nr. 6), în termen de 30 de zile din data publicării, potrivit prevederilor Codului administrativ al Republicii Moldova nr. 116/2018.
4. Prezenta decizie se include în Registrul de Stat al actelor locale, se publică pe pagina web a Consiliului raional Ștefan Vodă și se aduce la cunoștință:

Ministerului Educaţiei și Cercetării;

Ministerului Sănătății;

Serviciilor publice vizate;

Instituțiilor de învățământ;

Autorităţilor publice locale;

**Preşedintele şedinţei**

*Contrasemnează*

**Secretarul Consiliului raional Ion Ţurcan**

**Anexa nr.1**

la decizia Consiliului raional Ştefan Vodă

nr. 2/5 din 05 aprilie 2024

**Planul de acţiuni**

**privind organizarea şi desfăşurarea odihnei şi întremării sănătăţii copiilor şi**

**adolescenţilor în sezonul estival 2024**

|  |  |  |  |
| --- | --- | --- | --- |
| **Nr.** | **Denumirea acţiunilor** | **Termeni de realizare** | **Responsabil** |
|  | Determinarea necesităților de pregătire a taberei către sezonul estival 2024 | 29.02.2024 | R. Burduja, șefă interimar DGE  A. Pușcă, directorul taberei |
|  | Elaborarea devizului de cheltuieli pentru efectuarea reparaţiei curente a edificiilor taberei. | 15.03.2024 | Iurie Afanasiev, şef DCGCD |
|  | Efectuarea reparaţiei curente a taberei ”Dumbrava”. | până la 25 mai 2024 | R. Burduja, şefă interimar DGE  A. Pușcă, directorul taberei |
|  | Desfăşurarea concursului pentru selectarea agentului economic care va efectua reparaţia taberei. | Către 25.03.2024 | R. Burduja, şefă interimar DGE |
|  | Desfăşurarea şedinţei de lucru cu managerii instituţiilor de învăţământ pe problema organizării odihnei și întremării sănătăţii copiilor. | Martie 2024 | R. Burduja, şefă interimar DGE |
|  | Pregătirea setului de documente pentru organizarea licitației la selectarea agentului economic care va asigura alimentația copiilor din tabără | 01.04.2024 | Ecaterina Sorocean,  contabil șef DGE |
|  | Recepţionarea pregătirii taberei de odihnă ,,Dumbrava” | 27.05.2024 | Comisia raională, Serviciile abilitate, DGE |
|  | Selectarea şi completarea taberei cu personal didactic, medical şi de deservire. | Pe parcursul lunii mai | șef DGE,  Pușcă Andrian,  Ion Țîbîrnac |
|  | Desfăşurarea seminarelor de instruire cu toate categoriile de personal | La început de schimb | DGE, CSP, DRSA |
|  | Determinarea categoriilor de copii care se vor odihni din contul bugetului raional şi repartizarea biletelor de odihnă autorităților publice locale de nivelul întâi. Comercializarea biletelor de odihnă agenţilor economici,persoanelor fizice. | Mai-august 2024 | Membrii comisiei raionale,  DGE, Managerii școlari |
|  | Asigurarea educatorilor cu materiale didactico-metodice, rechizite de birou necesare, inventar sportiv. | Către 01.06.2024 | Andrian Pușcă,  directorul taberei |
|  | Asigurarea taberelor cu medicamente conform cerinţelor. | 01.06.2024 | Andrian Pușcă,  directorul taberei |
|  | Verificarea condiţiilor de asigurare a securităţii vieţii şi sănătăţii copiilor, de respectare a cerinţelor sanitaro-igienice şi regimul de alimentaţie. | În decursul sezonului estival, 2024 | Comisia raională, Serviciile abilitate |
|  | Asigurarea respectării prevederilor ordinului ME nr. 77  din 22.02.2013 (organizarea activităţilor de prevenire a violenţei faţă de copii, abuz, neglijare). | Pe parcursul sezonului estival, 2024 | Educatorii, Specialiștii DGE,  Directorul taberei |
|  | Monitorizarea aprovizionării taberei cu medicamente necesare, dezinfectanți, supravegherea situaţiei sanitaro-epidemiologice în perioada pregătirii şi funcţionării taberei de odihnă. | Pe parcursul sezonului estival, 2024 | CSP, DRSA |
|  | Încheierea contractelor cu agenţii economici ce deservesc tabăra de odihnă„Dumbrava”. | 20.05.2024 | DGE |
|  | Acordarea ajutorului practic, metodic la organizarea odihnei şi întremării sănătăţii copiilor. | Pe perioada funcţionării | Membrii Comisiei raionale |
|  | Monitorizarea procesului educațional desfășurat în tabăra de odihnă „Dumbrava” în sezonul estival 2024 | Pe parcursul sezonului estival 2024 | Specialiștii DGE  Membrii Comisiei raionale |
|  | Organizarea întâlnirii copiilor cu colaboratorii IPR, a inspectoratului național de patrulare, biroului siguranță copii, Serviciul Situațiilor de Urgență | Pe perioada funcţionării taberei | Andrian Pușcă, directorul taberei;  Serviciile abilitate |
|  | Totalurile desfășurării odihnei de vară a copiilor. | Către 31.08.2024 | Comisia raională,  Șef DGE |

**Anexa nr.2**

la decizia Consiliului raional Ştefan Vodă

nr. 2/5 din 05 aprilie 2024

**Componenţa nominală a Comisiei raionale**

**pentru organizarea odihnei şi întremării sănătăţii copiilor şi adolescenţilor**

**în sezonul estival 2024**

**1. Valeria Caușnean,** vicepreşedinta raionului, *preşedintele comisiei;*

**2. Conducătorul organului local de specialitate în domeniul învățământului din raionul Ștefan Vod**, *vicepreşedintele comisiei;*

**3. Tudorean Emilia,** metodist principal, direcţia generală educație, *secretarul comisiei*.

*Membrii:*

**4. Boian Valeriu,** coordonator SSSSP;

**5. Țîbîrnac Ion,** șef, IMSP Centru de sănătate Talmaza.

**6. Un reprezentant** al Inspectoratului de Poliție Ștefan Vodă;

**7. Un reprezentant** al Subdiviziunii Teritoriale pentru Siguranța Alimentelor oficiul Ștefan Vodă;

**8. Vinidict Lutenco**, reprezentantul Confederației Naționale a Sindicatelor din Moldova în raionul Ștefan Vodă;

**9. Pălărie Maria** – consilieră raională, președintă Comisiei pentru protecție socială, învățământ, sănătate, cultură, turism, culte, minorități, tineret și sport.

**Anexa nr. 3**

la decizia Consiliului raional Ştefan Vodă

nr. 2/5 din 05 aprilie 2024

**Perioada**

**activităţii taberei de odihnă pentru copii şi**

**adolescenţi „Dumbrava” în sezonul estival 2024**

***Schimbul I*** de la 10 iunie până la 20 iunie 2024

***Schimbul II*** de la 23 iunie până la 03 iulie 2024

***Schimbul III*** de la 05 iulie până la 15 iulie 2024

***Schimbul IV*** de la 18 iulie până la 28 iulie 2024

***Schimbul V*** de la 31 iulie până la 10 august 2024

**Anexa nr. 4**

la decizia Consiliului raional Ştefan Vodă

nr. 2/5 din 05 aprilie 2024

